Pesma za Evroviziju
<s>Pesma za Evroviziju je srpski muzički festival koji organizuje Radio-televizija Srbije u saradnji sa -{SkyMusic}-.</s><s>Od svog osnivanja 2022. godine se koristi kao nacionalno finale Srbije za Pesmu Evrovizije.</s>

<s>Pozadina 
U oktobru 2021. godine je objavljeno da Beovizija više neće biti korišćena za izbor srpskog predstavnika, pošto je kompanija Megaton raskinula saradnju sa Radio-televizijom Srbije.</s><s>Umesto nje, novi izbor predstavnika je bio planiran pod prvobitnim imenom RTS takmičenje za Pesmu Evrovizije u martu 2022. godine.</s><s>Naziv novog izbora za srpskog predstavnika na Pesmi Evrovizije je otkriven kao Pesma za Evroviziju.</s>

<s>Pravila 
Takmičenje se sastoji od dve polufinalne večeri i finalne večeri.</s><s>Svake večeri, žiri i publika dodeljuju 12, 10 i 8—1 poen za svojih 10 omiljenih pesama.</s><s>U polufinalima, polovina pesama koja je ostvarila najbolji rezultat prolazi u finale.</s><s>U finalu, pesma sa najviše poena je pobednik.</s><s>U slučaju nerešenog rezultata, ona pesma koja je imala više poena publike je završila sa boljim rezultatom.</s><s>U slučaju da dve ili više pesama imaju isti broj poena žirija, ona pesma koja je imala više 12 poena je završila sa boljim rezultatom.</s><s>Ako je rezultat i dalje nerešen, proces se ponavlja sa 10 poena.</s><s>Proces se ponavlja sa svim poenima sve dok izjednačenje nije rešeno.</s><s>U slučaju da se izjednačenje ne može prelomiti na ovaj način, redosled kojim je predsednik žirija ocenio ove pesme se koristi da se izjednačenje prelomi.</s><s>Ako predsednik žirija nije glasao ni za jednu od pesama u izjednačenju, mora pismeno da se izjasni o njihovom plasmanu odmah po dobijenim rezultatima žirija.</s><s>U slučaju da dve ili više pesama imaju isti broj teleglasova, plasman se određuje brojem pristiglih glasova na desetominutnom preseku.</s><s>Ako izjednačenje još uvek nije prelomljeno, isti proces se ponavlja sa petominutnim presekom.</s><s>U slučaju da nije moguće dobiti rezultate glasanja publike, samo žiri odlučuje plasman pesama.</s>

<s>Takmičari 
Svi pevači moraju da imaju navršenih 16. godina na 1. maj godine održavanja tog izdanja Pesme za Evroviziju.</s><s>Svi pevači moraju da budu državljani Srbije, dok ne postoje ograničenja na to ko može da bude kompozitor, tekstopisac ili aranžer.</s><s>Najviše 6 ljudi može da izvodi neku pesmu.</s>

<s>Pesme 
Takmičarske pesme ne smeju da budu objavljene delimično ili u celini pre 1. septembra godine koja je došla pre Pesme za Evroviziju (npr, za Pesmu za Evroviziju ’22, pesme nisu smele da budu objavljene pre 1. septembra 2021).</s><s>Pesme ne smeju da budu duže od 3 minuta.</s><s>Tekstovi pesama moraju da budu na jezicima u zvaničnoj upotrebi u Republici Srbiji.</s>

<s>Voditelji</s>

<s>Program svake godine vodi Dragana Kosjerina sa gostujućim voditeljem koji se menja jednom godišnje, dok su domaćini zelene sobe svake godine Kristina Radenković i Stefan Popović.</s>

<s>Izdanja</s>

<s>Galerija</s>

<s>Reference</s>

<s>Srpski muzički festivali
Muzičke manifestacije u Beogradu</s>

